Potrivit lui Postelnicu "procurorii se pot uita, de exemplu, la expunerea de motive – obligatorie – a elaborării actului normativ și să conexeze motivele emiterii și adoptării acelui act cu săvârșirea unor infracțiuni ulterioare, ceea ce înseamnă că emiterea acelui act normativ a fost deliberată, premeditată, în scopul făptuirii unor infracțiuni ".  Ba mai mult, avocata Claudia Postelnicu scrie că "legătura dintre trecerea din domeniul public în domeniul unității administrativ-teritoriale Teleorman, prin hotărâre de guvern, inițiată de un ministru fidel baronului local din Teleorman, a insulei Belina și, ulterior, închiriată companiei Tel Drum, este evidentă ".